
	------------------------------				Jogszabállyal nem ellentétes
	Előterjesztő aláírása
								------------------------------------
							    Dr. Szabó Tímea címzetes főjegyző

Tisztelt Társulási Tanács!

1. A Köveskáli Közös Fenntartású Napközi-Otthonos Óvoda igazgatója 2026. október 8. napján a fenntartó részére küldött levelében az intézményben levő jogviszonyáról és vezetői megbízatásáról való lemondását közölte. A lemondás szerint a jogviszonyban töltött utolsó munkanapja 2027. január 8.

A pedagógusok új életpályájáról szóló 2023. évi LII. törvény (a továbbiakban: Púétv.) 54.§-a alapján a köznevelési foglalkoztatotti jogviszonyban álló a köznevelési foglalkoztatotti jogviszonyáról bármikor lemondhat. 
A Púétv. 54.§ (3) bekezdése alapján a köznevelési foglalkoztatotti jogviszonyban álló lemondási ideje kilencven nap. 
A munkáltató részére küldött lemondás október 8. napján érkezett a kilencven nap 2027. január 6. napján telik le. 


2. A Púétv. 37. § határozza meg a pályáztatás feltételeit:
(1) igazgatói megbízás nyilvános pályázat alapján adható.
(2) bekezdése szerint pályázat kiírása esetén csak olyan személyt lehet kinevezni, aki a pályázaton részt vett, a pályázati feltételeknek megfelelt és vele szemben kizárási ok nem áll fenn.
(3) A pályázatot a köznevelési foglalkoztatotti jogviszony létesítésével összefüggő munkáltatói jogkör gyakorlója írja ki.
(4) A pályázatot a kormányzati igazgatásról szóló törvény alapján működő személyügyi központ internetes oldalán közzé lehet tenni.
(5) A munkáltató kezeli a pályázó személyes adatait a köznevelési foglalkoztatotti jogviszony létesítéséről szóló döntés meghozatalának időpontjáig, kivéve ha a pályázó adatai további kezeléséhez hozzájárul, abból a célból, hogy a későbbi pályázati lehetőségekről tájékoztatást kapjon.
A Korm. rendelet 4.§-a szerint:
(1) A köznevelési foglalkoztatotti jogviszony létesítésére irányuló pályázati felhívásban meg kell jelölni
a) a munkáltató és a betöltendő munkakör, vezetői megbízás megnevezését,
b) a munkakörbe tartozó, illetve a vezetői megbízással járó lényeges feladatokat,
c) a köznevelési foglalkoztatotti jogviszony, illetve a vezetői megbízás kezdetét és – ha jogszabály vagy a fenntartó döntése előre meghatározza – a jogviszony megszűnésének időpontját,
d) az illetmény és a kapcsolódó juttatások meghatározásának elveit,
e) a munkavégzési hely megjelölését,
f) a pályázat elnyerésének feltételeit,
g) a pályázat részeként benyújtandó iratokat, igazolásokat, továbbá
h) a pályázat benyújtásának feltételeit és elbírálásának határidejét.
(2) A kormányzati igazgatásról szóló 2018. évi CXXV. törvény felhatalmazása alapján a Kormány rendeletében kijelölt személyügyi központ a számára megküldött pályázati felhívást a személyügyi központról és a Közszolgálati Személyügyi Szolgáltatási Keretrendszerről, valamint ezzel összefüggésben egyes kormányrendeletek módosításáról szóló 716/2021. (XII. 20.) Korm. rendelet alapján közzéteszi. Emellett a pályázati felhívást a fenntartó és a munkáltató a honlapján, valamint székhelye és telephelye szerinti településen a helyben szokásos módon közzéteszi.
(3) Ha a (2) bekezdés szerinti közzétételre nem kerül sor, akkor a pályázati felhívást a fenntartó és a munkáltató
a) a honlapján, valamint
b) székhelye és telephelye szerinti településen a helyben szokásos módon
teszi közzé.
(4) A pályázat benyújtásának határideje a pályázati felhívásnak
a) a (2) bekezdés szerint a személyügyi központ honlapján való elsődleges közzétételétől,
b) a (3) bekezdés szerinti közzétételtől
számított tizenöt napnál – a munkáltató vezetésére kiírt pályázat esetén harminc napnál – rövidebb nem lehet.
(5) A pályázónak a pályázathoz csatolnia kell
a) szakmai önéletrajzát,
b) a foglalkoztatás jogszabályban előírt feltételei igazolására szolgáló iratokat,
c) a munkáltató vezetésére kiírt pályázathoz a munkáltató vezetésére, fejlesztésére vonatkozó programját.
(6) Az igazgatói, főigazgatói pályázati eljárás előkészítésével összefüggő feladatokat – ide nem értve a pályázati feltételek meghatározását –
a) a tankerületi központ vezetője,
b) a köznevelési intézményt fenntartó települési önkormányzat jegyzője,
c) más fenntartónál a megbízási jogkör gyakorlójának megbízottja
(a továbbiakban együtt: pályáztató) látja el.
(7) A pályázati eljárásban biztosítani kell, hogy a pályázat iránt érdeklődők a pályázatok elkészítéséhez szükséges tájékoztatást megkapják, és az intézményt megismerhessék.
(8) A kinevezési, megbízási jogkör gyakorlója a pályázati határidő lejártát követő harminc, vagy – ha az elbírálásra váró pályázatok száma a huszonötöt eléri – hatvan napon belül köteles elbírálni a benyújtott pályázatokat. A (6) bekezdés b) pontja esetében a pályázatokat a közgyűlés vagy a képviselő-testület részére a benyújtási határidő lejártát követő harmincadik, illetve hatvanadik napot követő első testületi ülésre be kell nyújtani.
(10) A benyújtott pályázat tartalma – törvény eltérő rendelkezése hiányában – csak a pályázó beleegyezésével közölhető harmadik személlyel. Sikertelen pályázat esetén a pályázó részére a pályázati anyagot vissza kell juttatni. Ha a pályázó az általa benyújtott, személyes adatokat tartalmazó adathordozót a pályázat elbírálási határidejétől számított kilencven napon belül nem veszi át, a pályáztató azt megsemmisíti, és a személyes adatokat törli.

A Korm. rendelet 26.§ (6) bekezdése alapján, ha az igazgatói megbízásra irányuló pályázati eljárás azért nem vezetett eredményre, mert egyetlen pályázó sem jelentkezett pedagógus – szakvizsga keretében szerzett igazgatói szakképzetséggel legfeljebb egyszer két évre szóló igazgatói megbízás adható annak a személynek is, aki az igazgatói megbízás többi feltételének megfelel, rendelkezik pedagógus szakvizsgával, és megbízásával egyidejűleg vállalja az igazgatói szakképzettség megszerzését. 

A Korm. rendelet 26.§ (1) bekezdése alapján az igazgatói megbízás feltétele:
a) az adott nevelési-oktatási intézményben pedagógus-munkakör betöltéséhez szükséges, a 2. mellékletben meghatározott szakképzettség, középiskolában pedagógus-munkakör betöltésére jogosító mesterképzésben szerzett szakképzettség,
b) pedagógus-szakvizsga keretében szerzett igazgatói szakképzettség,
c) legalább négy év pedagógus-munkakörben, vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat, valamint
d) a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló kinevezés vagy a megbízással egyidejűleg pedagógus-munkakörben történő, határozatlan időre teljes munkaidőre szóló kinevezés.

A Púétv. 73.§ (3) bekezdése szerint vezetői megbízás állami vagy önkormányzati fenntartású munkáltató esetében legfeljebb öt évig terjedő határozott időre szól, egyéb esetben a vezetői megbízás időtartamát a fenntartó határozza meg. A jogszabály vagy a munkáltatói döntés alapján a határozott időre adott vezetői megbízás vagy kinevezés lejárati időpontját akkor is úgy kell meghatározni, hogy július 1-jétől augusztus 15-ig terjedő időszakra essen, ha ezáltal a megbízás öt évnél legfeljebb hat hónappal korábban vagy később járna le. 

A korábbi pályáztatási tapasztalatok alapján, ha a fenntartó szolgálati lakást tud biztosítani, nagyobb eséllyel lehet vezetőt találni. Az utóbbi pályáztatáskor kétszer került a pályázat kiírásra. Az első alkalommal nem került lakással meghirdetésre az álláshely, erre egy pályázat sem érkezett, viszont a második körben már lakással került hirdetésre az álláshely ott már hat pályázat érkezett. 

Pályázati kiírás tervezete a pályázati feltételeket tartalmazza. A benyújtási határidőt, valamint az elbírálás határidejét a Társulási Tanácsnak kell meghatároznia figyelembe véve azt, hogy a pályázati kiírás a közszolgállásra történő feltöltés napját követő 4. napon jelenik meg legkorábban. 

„Álláspályázat

Köveskál Község Önkormányzata
pályázatot hirdet köznevelési foglalkoztatási jogviszony keretében

óvodapedagógus/igazgató
munkakör betöltésére

Tevékenységi kör (ellátandó feladatok):  A Köveskáli Közös Fenntartású Napközi-otthonos Óvodában vezetői feladatok ellátása. A vezető felel a pedagógiai munkáért, az intézmény szakszerű és törvényes működéséért, a takarékos gazdálkodásért. Gyakorolja a munkáltatói jogokat. Az irányítása alá tartozó munkavállalók száma 3 fő. A vezetői megbízás 5 évre szól, a vezetői megbízás keletkezésének napjától 2032. augusztus 15-ig.
Betöltendő állás szakmacsoportja:  köznevelés
Betöltendő állás munkakörének szakterülete (munkakörcsalád):  Emberi erőforrási/oktatási, képzési
Betöltendő állás jogviszonya:  Köznevelési foglalkoztatotti jogviszony
Foglalkoztatás időtartama, munkaideje, munkarendje, formája: Határozott idő - 5 évre szóló vezetői megbízás, 40 óra, Általános, Teljes munkaidő
Munkavégzés helye:  Kővágóörs
A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):  Az illetményre és juttatásokra a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet az irányadó. A pályázat benyújtásának módja: Postai úton, vagy személyesen Köveskál Község Önkormányzata címére (8274 Köveskál, Fő utca 10.). Kérjük a borítékon feltüntetni a pályázati adatbázisban szereplő azonosító számot és a munkakör megnevezését. 
Feltételek, előnyök
Pályázati feltételek
Jogállásból fakadó jogszabályi követelmények:
· Büntetlen előélet
· Cselekvőképesség
·  Magyar állampolgárság
Elvárt végzettség/képesítés:
  6. Felsőfokú végzettséghez kötött szakképesítés alapképzés (Bsc vagy BA),  Óvodapedagógusok képzése, óvodapedagógus
  5. Felső középfokú szakképesítés emelt szintű szakképesítés, szakképesítés-ráépülés szakképesítés felsőfokú szakirányú szakképzettség technikusi szakképzettség , pedagógus szakvizsga
Elvárt szakmai tapasztalat időtartama (év):  4
Egyéb pályázati feltétel meghatározása:
·  a pedagógusok új életpályájáról szóló 2023. Évi LII. törvény 73-75. §-a, valamint a 102.§ (2) bekezdés g) pontja szerint,
· óvodapedagógus munkakörben szerzett legalább 4 év szakmai gyakorlat
· szakmai helyzetelemzésre épülő vezetési program
· nyilatkozat arra vonatkozóan hogy a pályázati anyagot a pályázat elbírálásban résztvevők megismerhetik és abba betekinthetnek.
· nyilatkozat arról, hogy a pályázó hozzájárul a pályázat nyilvános Társulási ülésen történő tárgyalásához
A pályázat elbírálása során előnyt jelent
A pályázat elbírálása során előnyt jelent a szakmai tapasztalat?:  Nem
A pályázat elbírálása során előnyt jelent a vezetői tapasztalat?:  Nem
A pályázat részeként benyújtandó igazolások, alátámasztó dokumentumok:
· Fényképpel ellátott szakmai önéletrajz
· Három hónapnál nem régebbi erkölcsi bizonyítvány
· Hozzájáruló nyilatkozat pályázati anyagba betekintésről
· végzettséget, szakképesítést igazoló okiratok másolata
A pályázat benyújtásának határideje:  …………………... 
A pályázat elbírálásának módja:  A pályázatokat Köveskál és Térsége Óvoda Társulás a benyújtási határidő lejártát követő 30. napon belül bírálja el.
A pályázat elbírálásának határideje:  …………………………….. 
Állás tervezett betöltésének időpontja: 2027. január 9.
Publikálás tervezett időpontja:  ………………………………………..
A pályázati kiírás közzétevője a Belügyminisztérium (BM). A pályázati kiírás a közigazgatási szerv által az BM részére megküldött adatokat tartalmazza, így annak tartalmáért a hatályos jogszabály alapján a pályázatot kiíró szerv felel.”
1.Határozati javaslat:

KÖVESKÁL ÉS TÉRSÉGE INTÉZMÉNYFENNTARTÓ TÁRSULÁS TÁRSULÁSI TANÁCSA
…./2026. (….) HATÁROZATA

Igazgató lemondásának tudomásul vételéről

A Köveskál és Térsége Intézményfenntartó Társulás Társulási Tanácsa a Köveskáli Közös Fenntartású Napközi-otthonos Óvoda igazgatója lemondását tudomásul veszi. 
Az igazgató lemondási ideje 90. nap, ezért az igazgató utolsó munkában töltött napja 2027. január 8. napja.  

Felhatalmazza a Társulás Elnökét a szükséges okiratok elkészítésére.

Felelős: Györffy Szabolcs Zoltán, elnök
Határidő: 2026. január 8.


2. Határozati javaslat:  

KÖVESKÁL ÉS TÉRSÉGE INTÉZMÉNYFENNTARTÓ TÁRSULÁS TÁRSULÁSI TANÁCSA
…./2026. (….) HATÁROZATA

Igazgatói pályázati kiírás elfogadásáról

A Köveskál és Térsége Intézményfenntartó Társulás Társulási Tanácsa a Köveskáli Közös Fenntartású Napközi-otthonos Óvoda igazgatói álláshely betöltésére kiírt pályázati kiírást az alábbiak szerint elfogadja: 
A pályázatok benyújtásnak határideje: 2026.
A pályázatok elbírálásának határideje: 2026. 
Publikálás tervezett időpontja: 2026. október….

Utasítja a polgármestert a szükséges intézkedések megtételére.

Felelős: Györffy Szabolcs Zoltán, polgármester
Határidő: azonnal
